आइ आबए बला रिजल्ट छै (बाल कविता)
आइ आबए बला रिजल्ट छै ।
 आइ दिन बड़ी डिफिकल्ट छै ।
 की करियै - किछु फुरा रहल ने,
आइ ने कोनो विकल्प छै । ।
 जएह लिखलियै, खूब लिखलियै ।
 सभ पन्नाकेँ भरि - भरि देलियै ।
 तइयो आइ बड़ डऽर लगैए,
छपने केहेन रिजल्ट छै ! !
 कोनो चीजमे मोन ने लागए ।
 कछमछ मोन उताहुल भागए ।
 इण्टरनेट अछि देखा रहल बस,
"आबए बला रिजल्ट छै" । ।
 कहुखन मोनेँ टॉप करै छी ।
 कहुखन सभसँ फ्लॉप करै छी ।
 आइ तराजू केर पलड़ा सनि,
डगमग दृढ़ संकल्प छै । ।
 30 JULY 2015 कऽ प्रकाशनार्थ "मिथिला दर्शन" केर सम्पादकीय कार्यालयकेँ प्रेषित ।
 मैथिली पाक्षिक इण्टरनेट पत्रिका "विदेह" केर 224म अंक (15 अप्रील 2017) (वर्ष 10, मास 112, अंक 224) केर "बालानां कृते" स्तम्भमे प्रकाशित । 